kardosdrur/scandi-wiki huggingface dataset:
Carl Nielsen Museet

Carl Nielsen Museet er et museum i Odense for komponisten Carl Nielsen, med fokus på musikken, som Carl Nielsen komponerede.

Med mere end 400 stykker musik spænder hans musikalske arv fra komplekse symfonier til populære sange som ”Jens Vejmand” og ”Solen er så rød mor”. Værket indeholder bl.a. seks symfonier, tre koncerter, scenemusik og operaer samt kammermusik. Blandt de mest kendte kan nævnes korværket Fynsk Forår og operaen Maskarade.

Fynskfødte Carl Nielsen fandt inspiration til sine mange kompositioner vidt forskellige steder, og i museet er der lyde, mennesker og geografiske steder, som inspirerede ham til at udfordre de musikalske grænser. 
Udover at lade gæsterne lytte til adskillige uddrag fra hans musikalske bagkatalog, er der i udstillingen også enkelte af komponistens originalgenstande som for eksempel Carl Nielsenss violiner, hans signalhorn og hans strikketøj.

Allerede i sin samtid var Carl Nielsen anerkendt både nationalt og internationalt for sine musiske værker og sine evner som skribent og dirigent. Det samme gælder hans hustru, billedhugger Anne Marie Carl-Nielsen, der især udfoldede sig inden for naturalistisk billedhuggerkunst og var en markant kvindeskikkelse i det danske kunstmiljø i slutningen af 1800-tallet og begyndelsen af 1900.

Museet er placeret overfor Odeon, på siden af Odense Koncerthus i Carl Nielsens Kvarter og er således også tæt knyttet til koncerthuset, Carl Nielsen Korskole og Odense Symfoniorkester.

Museet blev oprettet i 1989 og fik via en testamentarisk gave fra parrets børn en omfattende samling, der bl.a. består af inventaret fra Carl og Anne Marie Carl-Nielsens sidste hjem ved Frederiksholms Kanal i København.
Museets udstilling blev fornyet i 2023, finansieret af Carl Nielsen og Anne Marie Carl-Nielsens Legat.

Ekstern henvisning 
 carlnielsenmuseet.dk - Carl Nielsen Museets websted

Museer i Odense
Museet
Museer etableret i 1989
Oscaruddelingen 1942

Oscaruddelingen 1942 var den 14. Oscaruddeling, hvor de bedste film fra 1941 blev hædret af Academy of Motion Picture Arts and Sciences. Uddelingen blev afholdt 26. februar på Biltmore Hotel i Los Angeles, USA. Uddelingen er i dag kendt for at være det år hvor Citizen Kane tabte Oscar for bedste film til Grøn var min barndoms dal. 

Det var første gang der blev uddelt en pris for bedste dokumentar.

De små ræve slog rekord ved at få 9 nomineringer uden at vinde nogle priser. Denne rekord blev først slået i 1978 af Skillevejen med 11 nomineringer uden at vinde.

Priser

Ærespriser 
 Rey Scott
 the British Ministry of Information
 Leopold Stokowski
 Walt Disney, William Garity, John N. A. Hawkins and the RCA Manufacturing Company

Irving G. Thalbergs mindepris 
 Walt Disney

Ekstern henvisning 
 Oscars Legacys hjemmeside

1942
Kultur i 1942
Staldmestergården

Staldmestergården er en historisk bygning på Slotsholmen i København. Den ligger ved Frederiksholms Kanal mellem Christiansborg Ridebane og Christian 4.'s Bryghus. Bygningen blev oprindelig opført som bolig for staldmesteren og personalet ved De Kongelige Stalde og huser i dag (2012) Undervisningsministeriet og Kirkeministeriet.

Historie 
Bygningen blev opført 1703-06 på initiativ af Frederik 4. i barokstil af Wilhelm Friedrich von Platen og Christoph Marselis. Den fungerede som bolig for staldmesteren og personalet ved De Kongelige Stalde bag Københavns Slot.

Da centraladministrationen kom i pladsnød, måtte Den Kongelige Stald-Etat rykke ud af bygningen i starten af 1900-tallet. En af de institutioner, der flyttede ind i 1910 var Kultusministeriet. Efter det blev opdelt i Undervisningsministeriet og Kirkeministeriet i 1916, forblev begge ministerier i bygningen.

Arkitektur 
Staldmestergården er en stor vinkelformet bygning med to etager over en kælder. Den er opført i italiensk barokstil, som Marselis havde haft lejlighed til at studere under sit ophold i Italien. Den er bygget af gule mursten og har et valmtag af røde teglsten. Hovedindgangen er placeret i den korte fløj mod kanalen. Dens portal er hugget i kalksten fra Stevns og er også i italiensk barokstil.

Eksterne henvisninger 

 Om Staldmestergården  på Undervisningsministeriets hjemmeside.

Henvisninger 

Indre By (København)
Fredede bygninger, konstruktioner og anlæg i Københavns Kommune
Slotsholmen
DOK 5000

DOK 5000 er betegnelsen for bygningerne i området omkring Sverigesvej og Havnegade på Odense Havn.
Flere af de gamle bygninger i området er blevet istandsat af Byggeselskabet Olav De Linde, som er i gang med at transformere den gamle industrihavn til en moderne bydel i Odense.

Eksterne henvisninger 
 DOK 5000 på byggeselskabet Olav De Lindes hjemmside

Bygninger, konstruktioner og anlæg i Odense
Aristide Auguste Stanislas Verneuil

Aristide Auguste Stanislas Verneuil (født 29. september 1823 i Paris, død 11. juni 1895 sammesteds) var en fransk læge.

Verneuil blev Dr. med. 1852, professor i kirurgisk klinik 1868 og kirurg ved Hôpital de la Pitié 1872 og var anset for at være en af sin tids betydeligste kirurger. Samlede arbejder: Mémoires de chirurgie (5 bind 1877—88). Verneuil førte prioritetsstrid med Péan
om den såkaldte Péans pincet.

Kilder 

 

Kirurger
Læger fra Frankrig
Faglitterære forfattere fra Frankrig
Franskmænd i 1800-tallet
Personer fra Paris
Salmonsens
Al-Ahly

Al-Ahly eller Al-Ahli () er arabisk for "national" og er navnet på flere sportsklubber og organisationer i den arabiske verden. 

Basketball
 Al Ahly (basketball klub), Egypten
 Al-Ahli Jeddah (basketball), Saudi Arabien

Fodbold
 Al Ahly SC, Egypten
 Al-Ahly SC (Benghazi), Libyen
 Al-Ahli SC (Tripoli), Libyen
 Al-Ahly Shendi, Sudan
 Al-Ahli SC (Saida), Libanon
 Al Ahli SC (Doha), Qatar
 Al-Ahli SC (Jeddah), Saudi Arabien
 Al-Ahli SC (Amman), Jordan
 Al Ahli SC (Khartoum), Sudan
 Al-Ahli SC (Wad Madani), Sudan
 Al-Ahli Club (Manama), Bahrain
 Al Ahli Club (Dubai), United Arab Emirates
 Al-Ahli Club Sana'a, Yemen, Sana'a
 Al-Ahli Taizz SC, Yemen, Ta'izz
Gerard ter Borch

Gerard ter Borch (Terborch) (født 1617 i Zwolle, død 1681 i Deventer) var en hollandsk maler, var elev af sin far Gerard (af hvem der kun kendes enkelte tegninger), videre uddannet i Amsterdam og hovedsagelig i Haarlem (hvor han 1635 blev medlem af Sankt Lukasgildet) under indflydelse af Frans Hals og som elev af Pieter de Molijn. I den fine kunstneriske kultur, hans kunst bærer vidne om, spores endvidere påvirkning fra Rembrandt, fra spansk kunst (Diego Velázquez) og spansk portrætmæssig hofstil, som ter Borch omsatte til mere miniaturmæssig holbein’sk. Efter længere rejser i England (1635), i Tyskland i Münster under Fredskongressen 1646—48, Italien, Spanien (hidkaldt af den spanske gesandt) og Frankrig nedsatte han sig i Deventer (Borgerret 1655).

ter Borch er hollandsk portrætkunsts og genrekunsts fineste og fornemste repræsentant. Hverken dyb eller særlig omfattende er han på sit lille begrænsede område en fuldendt mester. Med en tegning af den højeste finhed og ynde forbinder han en farvesamklang, hvis diskrete skønhed er uforlignelig i sin milde, sølvgrå harmoni; hertil kommer et malerisk foredrag af den mest udsøgte delikatesse — uovertræffelig er således hans mesterskab i gengivelsen af silke og atlask. Men for gengivelsen af stofferne glemmer han hverken i sine portrætter eller i sine genrebilleder det menneskelige. Er hans personer end aldrig stærkt agerende, hverken legemligt eller sjæleligt, så er de dog i deres stilfærdige og forbeholdne tilbagetrukkenhed både levende og karaktertro, og der er måske ingen kunstner, der så fint som ter Borch har haft øje for, hvordan udtrykket falder til ro i et ansigt, når personen er optaget af et eller andet, en dame, der musicerer eller skræller et æble, og så fremdeles. Både i bogstavelig og i overført betydning befinder man sig i ter Borchs kunst i det bedste selskab.

Galleri

Familie 
Af ter Borchs søskende der dyrkede kunsten, er der grund til at nævne broren Moses ter Borch (født ca. 1645), der faldt som søofficer i krigen mod englænderne 1667. Hans kridttegninger (portrætter i Dresden, Amsterdam) står på højde med Gerard ter Borchs bedste ting; i Rijksmuseet i Amsterdam et studiehoved.

Litteratur 
Carl Lemcke, Gerard Terborch  Robert Dohme i Kunst und Künstler I, 2, Leipzig, 1878 
W. Bode, "Der Entwicklungsgang des Gerard ter Borch" i Jahrbuch der königlich Preussischen Kunstsammlung, II, 1881 
E.W. Moes, "Gerard ter Borch en zijne Familie" i Oud Holland, IV, 1886 
Emile Michel, Gérard Terburg (ter Borch) et sa famille, 1887
Karl Madsen, "Gerard ter Borch", Julealbum, København, 1896
Adolf Rosenberg, "Gerard ter Borch", Künstler-Monographien, XIX, Bielefeld og Leipzig 1897 
Franz Hellens, Gerard Terborch , Bryssel 1911

Kilder og eksterne henvisninger 

 

Malere fra Nederlandene
Salmonsens
Medlemmer af Sankt Lukasgildet
Kiyonao Ichiki

var en officer i den kejserlige japanske hær under 2. verdenskrig.

Biografi

Tidlige år 
Ichiki blev født i Shizuoka-præfekturet og tog eksamen i den 28. årgang fra den kejserlige japanske officersskole i 1916. Han gjorde efterfølgende tjeneste i to omgange som instruktør ved den kejserlige hærs infanteriskole i Chiba.

Krigen i Kina 
Efter at være blevet forfremmet til major i 1934 blev Ichiki overført til den japanske garnisonsarmé som betaljonschef i 1. infanteriregiment i 1936. Den 7. juli 1937 gennemførte japanerne et øvelsesangreb omkring broen og skød øvelsespatroner af. Kineserne, som troede, at et angreb var på vej, affyrede nogle få virkningsløse artillerigranater. En japansk soldat dukkede ikke op til mønstring den følgende morgen, hans kompagnichef, Kiyonao Ichiki, troede at kineserne havde taget ham til fange. Han beordrede øjeblikkeligt et angreb på Wanping, som blev forløberen for det første rigtige slag i den Anden kinesisk-japanske krig. Se Episoden på Marco-Polo-Broen.

Efter at være blevet kaldt tilbage til Japan kort efter episoden fungerede Ichiki som instruktør i specialiseret militærudstyr og han underviste fra 1938 til 1940.

Stillehavskrigen 
Ved starten af Stillehavskrigen i 1941 blev Ichiki forfremmet til oberst og blev chef for det 28. infanteriregiment i 7. division, som bestod af 3.000 tropper og som skulle angribe og besætte Midway. Det japanske nederlag i Slaget ved Midway i juni betød at denne operation blev opgivet.

I august 1942 blev Ichiki og hans regiment overført til 17. armé på sydfronten med base på Truk i Carolinerne. Efter at allierede styrker var gået i land på Guadalcanal i Salomonøerne, fik Ichiki til opgave at tage en del af sit regiment (2. bataljon af 28. infanteriregiment med artilleri og ingeniører – kaldet "Ichiki enheden" – og generobre Henderson Field flyvepladsen og fordrive de allierede styrker fra øen.

Den 19. august overførte seks japanske destroyere Ichiki og hans 916 tropper fra Truk til Taivu Point på Guadalcanal. Ichiki havde fået ordre til at vente i brohovedet på resten af hans regiment, men da han konstaterede at
stranden var mennesketom og at øen tilsyneladende kun var let forsvaret, undervurderede Ichiki groft den amerikanske styrke, efterlod en bagtrop på 125 mand og tog af sted for at gennemføre et natligt frontalangreb mod de amerikanske stillinger. Hvad Ichiki ikke vidste var, at de amerikanske marinesoldater var klar over at han var gået i land og var forskanset i forsvarsstillinger. I slaget ved Tenaru den 21. august 1942 blev Ichiki med ekstremt store tab.

Beretningerne om hvordan han døde er ikke enige. Mindst en beretning hævder at Ichiki blev dræbt i kamp under slaget. Andre hævder at han begik seppuku som følge af det ydmygende nederlag i slaget. Selv om hans angreb slog fejl blev han efter sin død forfremmet til generalmajor.

Henvisninger

Bøger 
 Crowley, James. "A Reconsideration of the Marco Polo Bridge Incident," Journal of Asian Studies, Vol. XXII, No. 3 (May 1963).

Eksterne kilder

Henvisninger 

Militærfolk fra Japan
Japanere i 2. verdenskrig
Oscaruddelingen 1943

Oscaruddelingen 1943 var den 15. oscaruddeling, hvor de bedste film fra 1942 blev hædret af Academy of Motion Picture Arts and Sciences. Uddelingen blev afholdt 4. marts på The Ambassador Hotel i Los Angeles, USA. Uddelingen er mest berømt for vinderen af bedste kvindelige hovedrolle, Greer Garsons takketale. Henes tale varede 6 minutter, og betragtes generelt for at være den længste takketale i uddelingens historie.

Det var også bemærkelsesværdigt, at Irving Berlin præsenterede prisen for bedste sang, og endte med selv at vinde med White Christmas.

Priser

Ærespriser 
Charles Boyer
Noel Coward
MGM

Irving G. Thalbergs mindepris 
Sidney Franklin

Ekstern henvisning 
Oscars Legacys hjemmeside

1943
Kultur i 1943
Fever

Fever er det engelske udtryk for feber, og kan også henvise til:
 Fever (album af Kylie Minogue), album af den australske sanger Kylie Minogue med Fever som titelsang
 Fever (sang af Aerosmith) sang af det amerikanske hard rock-band Aerosmith fra albummet Get a Grip
 Fever (sang af Madonna), sang af den amerikanske sanger Madonna fra albummet Erotica
 Fever (sang af Cascada), sang af det tyske eurodance-band Cascada fra albummet Evacuate the Dancefloor
 Fever (sang med Elvis Presley), udsendt på albummet Elvis is Back i 1960
 "Fever", sang af Judas Priest fra albummet Screaming for Vengeance
 "The Fever", sang af den amerikanske musiker Bruce Springsteen
 Fever (dokumentarfilm) – dansk dokumentarfilm fra 2010 instrueret af Phie Ambo
GKS Bełchatów

GKS Bełchatów er en polsk fodboldklub.

Grundlagt i 1977, har klubben sin base i Bełchatów (hovedstaden i vodskabet Łódźsk) og spiller på Stadion GKS Bełchatów.

Kendte spillere 

Honduras

  Carlo Costly

Litauen

  Dainius Suliauskas

Polen

  Rafał Berliński
  Artur Bugaj
  Grzegorz Fonfara
  Łukasz Garguła
  Robert Górski
  Piotr Klepczarek
  Kamil Kosowski
  Jacek Krzynówek
  Grzegorz Rasiak
  Łukasz Sapela
  Marcin Żewłakow

Eksterne henvisninger 

 Klubbens officielle hjemmeside 
 GKS Bełchatów  (90minut.pl)

Noter 

Fodboldklubber fra Polen
Etableret i 1977
Podbeskidzie Bielsko-Biała

Podbeskidzie Bielsko-Biała er en polsk fodboldklub.

Grundlagt i 1995, har klubben sin base i Bielsko-Biała (hovedstaden i vodskabet Schlesien) og spiller på Stadion Miejski (Bielsko-Biała).

Førsteholdstruppen

Nuværende spillertrup 2016/17 

 Nuværende spillertrup 2016/17 (90minut.pl)

Kendte spillere 

Israel

  Liran Cohen

Polen

  Tomasz Jodłowiec
  Piotr Koman
  Adam Kompała
  Krzysztof Król
  Dariusz Łatka
  Łukasz Mierzejewski
  Sylwester Patejuk
  Adrian Sikora
  Marek Sokołowski
  Grzegorz Więzik

Slovakiet

  Róbert Demjan
  Richard Zajac

Eksterne henvisninger 

 Klubbens officielle hjemmeside
 Podbeskidzie Bielsko-Biała (90minut.pl)

Noter 

Fodboldklubber fra Polen
Etableret i 1995
Dalur (Sandoy)

Dalur (dansk: Dal) er en færøsk bygd, på Færøernes sydligste ø Sandoy. 

 Indbyggere: 43 (1. Januar 2009)
 Kommune: Húsavíkar kommuna 
 Postnummer: FO-235

Dalur ligger på østkysten af det sydlige Sandoy i en dal. Fra Húsavík går vejen langs stejle skrænter til øens sydligste bygd, Dalur. Bygden ligger relativ isoleret, da den først fik vejforbindelse i 1963. Indbyggerne ernærer sig overvejende af landbrug og fiskeri. 

Dalur fik sin første kirke 1957. Kirken er 6 m bred og 11,9 m lang. På dens nordside er der en tilbygning, som er 3,8 m lang og 3,6 m bred. I 2007 blev kirken restureret og er nu også handikapvenlig. Forsamlingshuset Eiriksgarður blev udvidet i 2007.

Dalur blev første gang nævnt i 1404, som Varmadalur, men er sandsynligvis ældre. Bygden blev under Den sorte død omkring 1349 forladt, men blev igen befolket få år senere.

Turisme 
Den ensporede vej fra Húsavík går langs stejle skrænter og trykker sig ind til fjeldsiden højt over havet nedenunder og falder siden stejlt ned mod bygden, der ligger beskyttet i bunden af den skål­formede dal. Fra Dalur snor markvejen sig op til til en højde af 270 m. til det 354 m. høje Skúvoyarfjall. Til fods kan man fra vejen gå ud til fuglefjeldet Skorin. Fra højderne er der udsigt til Stóra Dímun og Lítla Dímun. Fra Dalur kan man også følge vardestien mod nordvest til Skarvanes. Turen er mulig for de fleste og varer ca. 90 minuter.

I nærheden af havnen er det muligt at campere. Der er el-tilslutning, adgang til toilet i bygdehuset efter aftale med beboerne.

Eksterne henvisninger 

 www.faroeislands.dk

Byer på Færøerne
Sandoy
ŁKS Łódź

ŁKS Łódź er en polsk fodboldklub.

Grundlagt i 1908, har klubben sin base i Łódź (hovedstaden i voivodskabet Łódźsk) og spiller på Stadion Miejski.

Titler 

 Polsk liga (2): 1958 og 1998
 Polsk pokalturnering (1): 1957

Kendte spillere 
Brasilien

  Paulinho

Polen

  Paweł Brożek
  Piotr Brożek
  Paweł Golanski
  Rafał Grzelak
  Tomasz Hajto
  Karol Hanke
  Tomasz Iwan
  Tomasz Kłos
  Marcin Komorowski
  Radosław Matusiak
  Marcin Mięciel
  Marek Saganowski
  Piotr Świerczewski
  Jan Tomaszewski
  Łukasz Trałka
  Mirosław Trzeciak
  Grzegorz Więzik
  Jacek Ziober

Eksterne henvisninger 

 Klubbens officielle hjemmeside
 ŁKS Łódź (90minut.pl)

Noter 

Fodboldklubber fra Polen
Etableret i 1908
Jordskælvet i Basel 1356

Jordskælvet i Basel var et meget kraftigt jordskælv, der ramte den schweiziske region Basel den 18. oktober 1356.

Eksterne henvisninger

Referencer 

Basel 1356
Begivenheder i 1356
Schweiz' historie
Oscaruddelingen 1944

Oscaruddelingen 1944 var den 16. oscaruddeling, hvor de bedste film fra 1943 blev hædret af Academy of Motion Picture Arts and Sciences. Uddelingen fandt sted 2. marts på Grauman's Chinese Theatre i Los Angeles, USA. Det var første gang uddelingen fandt sted på et offentligt teater, og der blev givet fribilletter til mænd og kvinder i uniform. 

For første gang blev vinderne i bedste mandlige- og kvindelige birolle tildelt en oscarstatuette.

Dette var sidste gang indtil 2009, at der var ti nominerede i kategorien bedste film.

Priser

Æresprise 
 George Pal

Irving G. Thalberg 
 Hal B. Wallis

Ekstern henvisning 
 Oscars Legacys hjemmeside

1944
Kultur i 1944
Tsavo nationalpark

Tsavo nationalpark kan henvise til to nationalparker i Kenya:
 Tsavo West nationalpark
 Tsavo East nationalpark
Aarsdale Mølle

Aarsdale Mølle er en tårnmølle i Aarsdale på Bornholm. 

Møllen blev bygget i 1877, har malet mel fra 1877 til og med 2003 og er byens vartegn og er den mest besøgte turistattraktion i Aarsdale. 

Den er stadig i funktion og laver strøm til ejere Finn og Jesper Mikkelsen, der er 4. generation af møllere på stedet, der driver møllen og holder den ved lige. 

Siden 2003 er lagerbygningen blevet brugt som granitværksted og butik.

Kilde 
 aarsdalemoelle-granitvaerkstedet.dk

Fredede bygninger, konstruktioner og anlæg i Bornholms Regionskommune
Tårnmøller i Danmark
Tue Madsen

Tue Madsen (født  1969) er en dansk musikproducer og lydtekniker, som er velkendt i metal-genren for hans arbejde med bands som The Haunted, Mnemic, Hatesphere, Ektomorf, Cataract, Exmortem, og Born from Pain. Hans første album som producer var Embraced by the Absolute af Autumn Leaves i 1997. Madsen har sit eget studie kaldet Antfarm Studios.

Han spillede guitar for det danske metal band Grope efter at have forladt sit oprindelige band Pixie Killers.

Han har vundet prisen for "Bedste produktion" to gange til Danish Metal Awards; første gang i 2005 for Hatespheres album The Sickness Within og anden gang i 2006 for Raunchys Death Pop Romance.

Eksterne henvisninger og kilder

Fodnoter

Henvisninger
MAD MAX FURRY ROAD –Tue Madsen – på besøg hos dansk metals ypperstepræst
ALLMUSIC –Tue Madsen Credits
Antfarm Studio –  News

Musikproducere fra Danmark
Renault Alpine A610

Renault Alpine A610 var en sportsvogn fra den franske Renault-koncern. Modellen var efterfølgeren for Alpine GTA og blev mellem midten af 1991 og starten af 1995 bygget i nordfranske Dieppe i 818 eksemplarer, heraf 67 højrestyrede.

Bilen lignede meget forgængeren fra 1984. Fronten blev udvidet med tågeforlygter og klaplygter. Motoren var en 3,0-liters V6-motor med turbolader af aluminium (beslægtet med PRV-motoren), med 184 kW (250 hk). Dermed fik bilen en tophastighed på 265 km/t og accelererede fra 0 til 100 km/t på 5,7 sekunder. Klimaanlæg og ABS hørte til standardudstyret.

I løbet af årene kom der forskellige specialmodeller af Alpine A610. Så efter Vinter-OL 1992 i Albertville kom der en efter byen opkaldt specialmodel, som var helt hvid.

I 1994 deltog Alpine A610 i 24-timers racerløbet i Le Mans. Produktionen blev indstillet i starten af 1995, da styktallene var for lave. Som indirekte efterfølger kan ses Renault Sport Spider, som kom på markedet næsten samtidig.

Kilder 
 Automobil Revue, katalog 1995

Eksterne henvisninger 

Alpine A610
Biler med hækmotor
Baghjulstrukne biler
Biler introduceret i 1991
Biler fra 1990'erne
Coupéer
Tofte Skov

Tofte Skov  er en skov på 500 ha i den sydlige del af Lille Vildmose i det østlige Himmerland ud til Aalborg Bugt, og er blandt de største, sammenhængende naturskove i Danmark. Nordøst for skoven ligger Tofte Sø hvor man finder landets største koloni af skarv.

Den nærliggende Tofte Mose dækker ca. 2000 ha. Tofte Skov og Mose blev i 1907 omkranset af cirka 27 kilometer vildthegn, og der lever nu en bestand på omkring 400 krondyr og 150 vildsvin. Skoven er en blanding af meget forskelligartet skov, afvekslende med af store sletter. Her er bøgeskov, blandet egeskov, på tørre arealer og birkeskov og elleskov hvor skovbunden er vådere. Desuden er der lokaliteter med småbladet lind. 

Hovedparten af skoven ligger i Mariagerfjord Kommune, en mindre del ligger i Aalborg Kommune. Tofte Skov er en del af Natura 2000-område nr. 17 Lille Vildmose, Tofte Skov og Høstemark Skov, og en del af Danmarks største naturfredning på 7.700 ha – hele Vildmoseområdet; Størstedelen ejes af Aage V. Jensens Fonde. Der er kun adgang til skoven på arrangerede ture. 

Der er fundet næsten 600 arter svampe i naturskovene Lille Vildmose, og de har også nogle af landets tætteste bestande af hulrugende fugle som mejser, broget fluesnapper, rødstjert, huldue og spætter. 

Skoven fik bisoner fra Randers Regnskov i et 5*8 km område i 2019, og flere er kommet til, bl.a fra Knuthenborg Safaripark i 2022 og skoven har ialt 20 styk i 2023.

Historie 
Fra 1500-tallet lå i området landsbyerne Tofte og Kragelund. I midten af 1800-tallet var der 8 gårde og 7 boelssteder i området, og i slutningen af 1800-tallet hørte disse alle under godset Lindenborg. Også i slutningen af 1800-tallet var der konflikter mellem gårdene og godset om jagtretten, og dette førte til at man i 1906-1908 nedlagde gårde og landsbyer i området for alene at have det som skov og greveligt jagtrevir.

Eksterne kilder og henvisninger 

Skove i Mariagerfjord Kommune
Lille Vildmose
Fredede arealer i Danmark
Ian Wilmut

Sir Ian Wilmut, OBE FRS FMedSci FRSE (født 7. juli 1944, død 10. september 2023) var en britisk embryolog og leder af Medical Research Council Centre for Regenerative Medicine ved University of Edinburgh. Han er bedst kendt for at lede det forskerhold, der i 1996, foretog den først succesfulde kloning af et pattedyr vha. en somatisk celle fra et voksent dyr, et får ved navn Dolly, som blev født den 5. juli 1996.

Eksterne henvisninger 
 Ian Wilmut: Pioneer of Cloning". Academy of Achievement, 23. maj 1998 

Genetikere
Videnskabsfolk fra England
Kloning
Medlemmer af Royal Society of Edinburgh
Châteaulin

Châteaulin er en fransk kommune i departementet Finistère
i den nordvestlige del af landet ved floden Aulne.

Eksterne henvisninger 

Byer i Finistère
Beynes

Beynes er en fransk kommune i departementet Yvelines
ca. 40 km vest for Paris.

Eksterne henvisninger 

Byer i Yvelines
Rochefort

Rochefort er en fransk kommune i departementet Charente-Maritime i den vestlige del af landet.

Eksterne henvisninger 

Byer i Charente-Maritime